ועדת הכלכלה, כנסת 16, פרוטוקול מספר 164, 2004-03-01 11:30

אבשלום וילן: בוקר טוב, אני פותח את ישיבת ועדת הכלכלה בנושא הפסקת שידורי תוכניות הרדיו "שירים ושערים" ו"אחד על אחד".

אבשלום וילן: לפני שאני אתן לחבר הכנסת איתן כבל שיזם את הדיון להציג את הנושא אני אומר וידוי אישי.

אבשלום וילן: יש דברים שאני חושב שבאופן עקרוני אסור לגעת בהם כי הם חלק מהמסורת, משהו כמו מדורת השבט, משהו שכל אחד מפנים וחי איתו, וכשזה חסר אז פתאום לחץ הדם משתנה והמערכות לא עובדות כתקנן.

אבשלום וילן: כמי שהיה רגיל במשך שלושים שנה, משנת 1971, מדי שבת בצהרים לשמוע ברדיו את התוכנית "שירים ושערים" – אני חושש שאנחנו כמו כלבי פבלוב, ניתקו לנו את ההתניה וכולנו במצב קשה.

אבשלום וילן: אני לא מדבר רק בשם עצמי אלא אני חושב שבשם מאות אלפי אנשים.

אבשלום וילן: חבר הכנסת כבל שיציג את הנושא אינו מדבר רק כמי שמייצג את עצמו או קבוצת אנשים אלא זה חלק גדול מאוד מהציבור.

אבשלום וילן: לכן הנושא הזה מגיע לכאן לדיון זאת הפעם השנייה.

אבשלום וילן: אני מקווה שהיום סוף-סוף אכן נצא עם החלטות לביצוע.

אבשלום וילן: חבר הכנסת איתן כבל, בבקשה.

איתן כבל: תודה אדוני היושב-ראש, תודה לכם.

איתן כבל: אני מביא את נושא הפסקת השידורים של התוכנית "שירים ושערים", והפעם הוספתי גם את "אחד על אחד", לדיון בפעם השנייה.

איתן כבל: התוכנית הזאת, כמו שאמר חבר הכנסת אבו וילן, הפכה מזמן להיות מדורת השבט בשביל אוהדי הספורט.

איתן כבל: התוכנית "שירים ושערים", על-פי הנתונים שהגיעו לידיי, משודרת משנת 1971 והיא שודרה בכל השנים האלה באופן רצוף, להוציא שנה אחת כשהתוכנית שודרה בתדר FM 103.

איתן כבל: מספר המאזינים שלה על-פי הנתונים שהגיעו לידיי הוא כ-800,000, לא כולל נערים עד גיל 18.

איתן כבל: אני לא מכיר הרבה תוכניות רדיו, אם בכלל, שהצליחו לייצר כמות כזאת של האזנה.

איתן כבל: המספרים מדברים בעד עצמם, שזאת תוכנית שהפכה באמת להיות מדורת השבט.

איתן כבל: שעות השידור היו גמישות וכל המשחקים שודרו באותן שעות.

איתן כבל: בשנים האחרונות שעות המשחקים שונו, זה כבר לא בדיוק שעות אחידות, ושעת תחילת המשחקים נעה בדרך כלל מ-15:00 ועד אפילו 22:00.

איתן כבל: בשנה שעברה התוכנית שודרה 5-6 שעות ברציפות.

איתן כבל: כנראה שישראל – אני לא רוצה להגיד את זה בצורה חד-משמעית – היא המדינה היחידה שבה המשחקים לא משודרים, ששריקת הפתיחה לא נשמעת באותו זמן בכל המקומות.

איתן כבל: יש לכך סיבות שונות.

איתן כבל: בהנחה שעלול להיווצר מצב שהליגה תהיה צמודה אז אני בטוח שההתאחדות לכדורגל תהיה חייבת, לא תהיה לה ברירה אלא לקבוע שהמשחקים האחרונים יתחילו באותה שעה ואז נראה שהנושא הזה גובר על כל הבעיות האחרות.

איתן כבל: קבוצות הרי יהיו מושפעות מידיעת תוצאות המשחקים של קבוצות אחרות כדי לדעת אם הן זקוקות לתיקו או לניצחון, יש לכך משמעויות מרחיקות לכת על זכייה או אי-זכייה של קבוצה.

איתן כבל: אבל אז אני בטוח שיימצא פתרון.

איתן כבל: מעבר לשעות, אני לא מבין למה את המשחקים בימי ראשון ושני לא משדרים ברדיו, ולמה משחקי הנבחרת לא משודרים ברדיו והם מועברים ישירות מהטלוויזיה.

איתן כבל: אפילו המשחק האחרון מול אזרביג'אן, שאני לא חושב שסבלנו הרבה מכך שלא שמענו את המשחק, אבל בכל זאת זה משחק של הנבחרת.

מיכאל מירו: אגב, לא יפה ככה לקבל אורחים.

אבשלום וילן: סוף-סוף משהו קורה אז אתה ציני?

איצ'ה מנחם: היתה אווירה טובה, משחק נחמד.

איתן כבל: אני כבר מזמן מוכן לוותר על האווירה הטובה.

איתן כבל: הבעיה היא שאין מודד ואין טבלה למשחקי מבחן.

איצ'ה מנחם: אני רוצה להתייחס למה שאמרת על אזרביג'אן.

איתן כבל: חס וחלילה, אני מפרגן.

איתן כבל: לגופו של עניין מה שחשוב הוא שבעצם הופסקו השידורים.

איתן כבל: הלשונות הרעות, ויכול להיות שהן לא רעות, אני אומר את זה למר יוני בן-מנחם ולידידי היושב-ראש, אומרות שהסיבה ש"שירים ושערים" איננה משודרת היא הקרב שקיים בין מר דני דבורין לבין מנכ"ל רשות השידור.

איתן כבל: אני שם את הדברים על השולחן.

איתן כבל: זאת הסיבה האמיתית ש-800,000 איש במדינת ישראל, להוציא נערים עד גיל 18, אינם מקבלים את מדורת השבט.

איתן כבל: אני אומר את זה בצורה הכי ברורה.

איתן כבל: אני בטוח שאתם מבינים את החשיבות של "שירים ושערים".

איתן כבל: אני כבר לא מדבר על אנשים עוורים שזה הכלי היחיד שלהם לקבל את התוצאות, אני לא מדבר על חיילים בקו ואני לא מדבר על אנשים שנוסעים בדרכים שנבצר מהם להיות במשחקים ורוצים להיחשף אליהם.

קריאה: יש מאות אלפי אנשים בדרכים.

איתן כבל: לפעמים אני לא יכול להיות על-יד טלוויזיה ואני נאלץ לקבל את השידורים מהרדיו.

איתן כבל: אם אני לא יכול לקבל אותם אז אני נאלץ להיכנס לכוכבית 10 כדי לשמוע את התוצאות.

מיכאל מירו: אני אומר לך שאם תפתח את הרדיו בשבת אתה תשמע את כל התוצאות.

איתן כבל: אני לא רוצה את התוצאות, תוצאות אני יכול לקבל גם בסוף היום.

אבשלום וילן: אתה טוען שהסיבה העיקרית להפסקת שידור התוכנית היא מתחים אישיים?

איתן כבל: זאת הסיבה שנאמרת מפה לאוזן ברשות השידור, ושוחחתי עם לא מעט אנשים ברשות השידור.

איתן כבל: כך הם פני הדברים.

איתן כבל: ההוצאות שיש לרשות השידור – תקנו אותי אם אני טועה – עלות של פרשן או שדר היא כ-400-500 שקל ברוטו, ואל תתפסו אותי בשקל.

איתן כבל: אותו דבר קורה בתוכנית "אחד על אחד".

איתן כבל: עד כדי כך, ויתקנו אותי אנשי רשות השידור אם אני טועה, שרשות השידור שולחת למשחקי מכבי תל-אביב טכנאי מכוח הסכם כשהמשחקים בכלל משודרים ברדיו דרך הטלוויזיה והוא הולך רק כאיזה טיול-בילוי.

אלי בן-מנחם: זה לא נכון.

איתן כבל: אני אומר את זה בהסתייגות, תקנו אותי אם אני טועה.

איתן כבל: זה דבר שאפשר לבדוק אותו, או שזה נכון או שזה לא נכון.

איתן כבל: את הנתון הזה קיבלתי מתוך רשות השידור ואני מניח שלא רצו להטעות אותי.

איתן כבל: הרי או שהוא נוסע או שהוא לא נוסע, זה דבר שאפשר לבדוק אותו.

איתן כבל: אני מבקש מאוד, אדוני היושב-ראש, שהדיון הזה יהיה דיון תכליתי.

איתן כבל: לא עוד פעם סיפורים ושישלחו אותנו להתאחדות וכדומה.

איתן כבל: לכן כינסנו כאן את כל הגורמים העוסקים בעניין הזה כי זה באמת שירות אל"ף-בי"ת שאנחנו אוהדי הספורט אמורים לקבל, גם בכדורסל וגם בכדורגל.

איתן כבל: תודה.

משה כחלון: בניגוד לחברי חבר הכנסת כבל כן מקומם אותי שחיילי צה"ל לא יכולים לשמוע "שירים ושערים" ושעוורים לא יכולים להאזין לתוכנית.

איתן כבל: למה אתה אומר "בניגוד"?

משה כחלון: כי אתה אמרת שאתה לא רוצה לדבר על זה.

איתן כבל: זה לא בניגוד.

איתן כבל: אני העליתי את ההצעה בין היתר בגללם.

משה כחלון: מקומם אותי שהיום כדי לראות כדורגל אתה צריך להתחבר לכבלים ואתה צריך להתחבר בתשלום.

משה כחלון: אני זוכר איך כילד היינו יושבים בגבעת אולגה סביב "מדורת השבט", כמו שאמר היושב-ראש, ושומעים את התוצאות ומתעדכנים, ולא הייתי צריך לא להתחבר לכבלים ולא לשלם כסף עבור זה.

אברהם נתן: אבל אתם אישרתם את הצפייה בתשלום.

משה כחלון: הכנסת אישרה צפייה בתשלום.

משה כחלון: אני לא הייתי הלוביסט.

משה כחלון: אני לא מסכים עם כל מה שקורה בכנסת.

משה כחלון: אם הייתי מסכים עם כל מה שקורה בכנסת אז אולי לא היית שומע אותי, הייתי בא לקבל משכורת והולך הביתה.

גלעד ארדן: לא הכנסת אישרה את זה אלא מועצת הכבלים והלוויין.

גלעד ארדן: אין צורך באישור של הכנסת לזה.

משה כחלון: מקומם אותי שאנחנו ממשיכים במסלול ההתרסקות החברתי הזה.

משה כחלון: פעם היה לנו חינוך חינם, חינוך שוויוני, היום יש חינוך לעשירים ולעניים אין חינוך; פעם היתה לנו רפואה ציבורית שוויוניות, היום יש רפואה לעשירים ואין רפואה לעניים; הדבר האחרון שהיה לכולנו הוא הספורט, שהיה ספורט עממי והמוני, והיום אני מודיע לכם, אנחנו נשב כאן בעוד שנה ואז יפזרו גם את 4 המשחקים שמשודרים כעת בשבת על פני כל מיני חצאי ימים ולא נוכל לשמוע את המשחקים, לא נוכל ליהנות.

משה כחלון: אני מודיע לכם שילד בירוחם ובשדרות יתנתק מהכדורגל ויתנתק מהספורט בעל-כורחו, הוא לא יוכל ליהנות מהשירותים האלה, הוא לא יוכל לשמוע את השידורים הללו והכדורגל יתרכז באזורים חזקים.

משה כחלון: הפריפריה תיפגע מזה.

משה כחלון: כפי שהיום נפגעים בה שירותי בריאות ושירותי חינוך, גם הספורט הולך להיפגע.

משה כחלון: הכדורגל הולך ומתרחק מהפריפריה ומתרחק מאנשים מעוטי יכולת.

משה כחלון: אני לא תמים, אני בא מהמגזר העסקי, אני יודע שמדובר כאן בכסף, אני יודע שמדובר כאן בגופים כלכליים.

משה כחלון: אני גם קורא מדי פעם בעיתון כמה עולה כל שחקן ואני יודע שצריך הכנסות, אני ער לכול.

משה כחלון: אבל לדעתי כולם כאן, מההתאחדות לכדורגל, דרך בעלי הקבוצות, דרך הטלוויזיה, דרך כל הגורמים, צריכים לקחת בחשבון את הנושא החברתי.

משה כחלון: לא הכול כסף.

משה כחלון: בריאות זה לא כסף, חינוך זה לא רק כסף, וגם ספורט צריך להיכנס לקטגוריה הזאת שלא הכול כסף.

אבשלום וילן: תודה.

אבשלום וילן: אני רוצה להזכיר לכם שזה דיון שני.

אבשלום וילן: על-פי סיכום הישיבה הקודמת היו צריכים נציגי הרדיו, ההתאחדות לכדורגל ואיגוד הכדורסל לחזור אלינו עם סיכומים.

אבשלום וילן: אני מציע שחברי הכנסת יציגו את עמדתם ונפנה לבעלי הדבר עצמו.

גלעד ארדן: אין לי כוונה לחזור על דברי קודמיי, חברי הכנסת כחלון וכבל.

גלעד ארדן: אני מסכים איתם לחלוטין.

גלעד ארדן: אני רוצה רק לחדד את הנושא שאתה ציינת כרגע, אדוני היושב-ראש.

גלעד ארדן: לפני כמה חודשים קיימנו כבר ישיבה בנושא הזה בוועדת הכלכלה ומנכ"ל רשות השידור, שלצערי לא נמצא אתנו כאן היום, ואני מאחל לו רפואה שלמה - - -

איתן כבל: אנחנו מאחלים לו בשם כולם רפואה שלמה.

אבשלום וילן: הוא כבר חזר לעבודה והכול בסדר.

אבשלום וילן: אפשר כבר להמשיך להתכתש איתו.

גלעד ארדן: מנכ"ל רשות השידור הצהיר אז לפרוטוקול חד-וחלק שבמידה ובשבת יהיו שלושה משחקים שיתחילו בשעות סמוכות ואפשר יהיה לקיים משדר לא של 10 שעות אלא של כ-5 שעות, יחזרו לשדר את "שירים ושערים".

אלי בן-מנחם: כן, אבל לאורך זמן.

אלי בן-מנחם: שלא יעשו לנו בשבת אחת שלושה משחקים צפופים ואחר-כך יצחקו עלינו 2-3 חודשים, ואחר-כך עוד פעם יחזרו ויצופפו את המשחקים ואנחנו נצטרך לשלם 3 מיליון שקלים.

אבשלום וילן: כבוד מנהל הרדיו, פה זה לא שידור רדיו, פה זה ישיבת ועדה ומדברים אחד-אחד.

אלי בן-מנחם: הוא תוקף את המנכ"ל שאיננו פה ואני חייב להגן עליו.

אלי בן-מנחם: אתה מצטט דבר לא מלא.

אבשלום וילן: הוא מצטט את מה שנאמר בישיבה הקודמת של הוועדה.

גלעד ארדן: אני עוד לא תוקף.

גלעד ארדן: רק אמרתי מה הוא אמר אז.

גלעד ארדן: להגיד עליי שאני תוקף את המנכ"ל?

גלעד ארדן: קודם כול זה מכניס אותי ללחץ וגורם לי חששות.

גלעד ארדן: יש פה את הפרוטוקול ואפשר לראות מה נאמר.

גלעד ארדן: הרי חבר הכנסת איתן כבל ואני אחרי הישיבה השקענו הרבה שעות כדי לנסות לגשר בין הצדדים.

גלעד ארדן: לא סתם החלטנו לבזבז את זמננו.

גלעד ארדן: עשינו את זה על סמך מה שאמר המנכ"ל בישיבה.

אלי בן-מנחם: את הזמן שהשקעת השקעת גם מולי, אז גם אני השקעתי אתך את הזמן הזה.

גלעד ארדן: מאה אחוז, אבל זה לא היה סתם כי החלטנו.

גלעד ארדן: זה היה כיוון שנאמרו כאן דברים ואני מניח שהתכוונו אליהם.

גלעד ארדן: אני מבקש שתנסו למקד אותנו היום כיצד ניתן לגשר על הפערים.

גלעד ארדן: אנחנו לא מחפשים כאן כותרות, אנחנו מחפשים שהתוכנית תחזור לשידור.

אבשלום וילן: חבר הכנסת ארדן, אני אתן לך חיזוק.

אבשלום וילן: אני קורא מפרוטוקול הדיון הקודם בוועדת הכלכלה.

אבשלום וילן: אז אמר מנכ"ל רשות השידור, מר יוסף בראל: "אבל המתכונת של המשחקים לא איפשרה קיום מתכונת של 'שירים ושערים' ...

אבשלום וילן: אם המתכונת תחזור, אין לנו שום בעיה, אנחנו מעוניינים ב'שירים ושערים'.

אבשלום וילן: העובדות ברורות.

אבשלום וילן: " ואז הוא הציע שאלה יהיו 4 משחקים.

גלעד ארדן: אחרי זה חבר הכנסת שלום שמחון אמר לו: "גם שלושה?

גלעד ארדן: " והמנכ"ל אמר: "גם שלושה".

גלעד ארדן: תמשיך לקרוא.

אלי בן-מנחם: זה לא מופיע בפרוטוקול.

אלי בן-מנחם: אל תגיד דברים שלא מופיעים.

אלי בן-מנחם: הציטוט דווקא חיזק את עמדתי, לא את עמדתך.

אבשלום וילן: "הדבר השני", סיכם יושב-ראש ועדת הכלכלה, חבר הכנסת שלום שמחון, "זה 'שירים ושערים'.

אבשלום וילן: על-פי מה שאני הבנתי, לפחות מבחינת חברי הוועדה, זה שאנחנו לאחר האמירה של מנכ"ל רשות השידור לפנות להתאחדות לכדורגל לקיים לפחות שלושה משחקים במקביל בשבת כדי שהתוכנית הזאת תוחזר.

אבשלום וילן: אנחנו פונים אליכם, מאחר ויש לנו עוד ישיבה אחת יחד אתכם וראשי הקבוצות אז אנחנו נצפה לקבל את תשובתכם".

אבשלום וילן: אני מזכיר לכם שהנושא הוא איך מחזירים את "שירים ושערים" ולא מי אמר מה ואל מי.

אבשלום וילן: אלה מבחנים שסיימנו כבר בכיתה ד'.

אבשלום וילן: לכן מי אמר אל מי – זה עכשיו לא הנושא.

אבשלום וילן: יש פה גם מכתבים שנשלחו אחרי הדיון הזה: מכתב ששלח מר איצ'ה מנחם לחבר הכנסת איתן כבל לפיו "מתקיימים בשבת 4 משחקים ולא 3, כפי שביקשה רשות השידור, בין השעות 16:00-22:00"; ותשובה של מנכ"ל רשות השידור לחבר הכנסת איתן כבל לפיה "עדיין אי אפשר בלוח המשדרים הזה לשדר".

אבשלום וילן: אלה העמדות כפי שקיבלנו אותן בכתב.

אבשלום וילן: רשות הדיבור למר אברהם נתן, יושב-ראש רשות השידור.

אבשלום וילן: אני מבקש מכם להגיד לנו מדוע שתי התוכניות עדיין לא משודרות ומה עושים כדי שהתוכניות הללו ישודרו.

אברהם נתן: כרגולטור של הרדיו אנחנו יכולים להעביר החלטה ובלבד שהיא תהיה סבירה מבחינה ציבורית.

אברהם נתן: יש כאן כמה בעיות.

אברהם נתן: הבעיה הראשונה שאני רואה כרגולטור היא ששידור משחקי הכדורגל הוא לא משא ומתן ביני ובין ההתאחדות לכדורגל, לצערי הרב.

אברהם נתן: ההתאחדות לכדורגל עשתה הסכם עם חברה אחרת ואני כביכול צריך לקנות את הזכויות מחברה אחרת.

אברהם נתן: זה לא מקובל עליי.

אברהם נתן: אני מוכן לשבת עם ההתאחדות לכדורגל ולנהל איתה משא ומתן אישי, כי היא בעלת הזכויות.

אברהם נתן: אבל היא מכרה את זה לאיזה תחנה מקומית ("רדיו ללא הפסקה") ועכשיו אני צריך להיכנס למשא ומתן עם התחנה המקומית והיא תכתיב לי כמה עליי לשלם.

אברהם נתן: זה לא הגיוני.

אברהם נתן: אני מוכן לנהל משא ומתן חופשי עם ההתאחדות לכדורגל.

אברהם נתן: הייתי מצפה שהוועדה הנכבדה הזאת וחברי הכנסת שאיכפת להם מאוד יבררו עם ההתאחדות לכדורגל מדוע במקום למכור את הזכויות לרשת ארצית היא מכרה אותן לתחנת רדיו אזורית, ולמה הרשת המקומית הזאת לא משדרת את המשחקים.

אברהם נתן: מה אתם באים אלינו?

אברהם נתן: ההתאחדות לכדורגל הרי מכרה את הזכויות של "שירים ושערים" ל"רדיו ללא הפסקה" (FM 103) כנגד כסף ולא לנו, אז למה הם לא משדרים את זה?

אברהם נתן: אתם הייתם צריכים לתבוע שישדרו את זה, לפי דעתי.

אברהם נתן: זאת נקודה ראשונה.

אברהם נתן: נקודה שנייה, רשות השידור אמרה, והיא מוכנה לעמוד בהתחייבות שלה, שאם ההתאחדות לכדורגל תגרום לכך שיהיו 4 משחקים בהפרש של 3 שעות אנחנו נהיה מוכנים לשדר אותם.

אלי בן-מנחם: ובאופן קבוע מדי שבת.

אברהם נתן: אם זה יהיה לוח משחקים קבוע.

אברהם נתן: אנחנו מוכנים לחזור לזה.

אברהם נתן: להיפך, אנחנו חושבים כמוכם שכאשר "שירים ושערים" לא משודרת זה אבידה גדולה, מכל הסיבות שאתם מניתם, כי זה באמת מותג, כל העם שמע את זה.

אברהם נתן: אבל אנחנו לא יכולים לשדר את זה, לא הגיוני שרשות השידור תשדר משחק אחרי משחק.

אברהם נתן: הבעיות שיש היום בהתאחדות לכדורגל גרמו ללוח משחקים של משחק אחרי משחק וזה גורם לכך שאין לנו משחקים במקביל, אין את האקשן.

אברהם נתן: ולמרות כל זה, אני מצהיר כאן שכל מה שאמרתם הוא בעדינות לא מדויק.

אברהם נתן: מדוע?

אברהם נתן: כי מרגע שמובקע שער באיזה מקום מייד אנחנו מדווחים על כך.

אברהם נתן: מייד כתב הספורט, לא השדר, עולה ואומר: כרגע הובקע שער והבקיע אותו השחקן הזה והזה ומתאר את השער והכול, מייד.

אלי בן-מנחם: זה אותו דני דבורין שכביכול לטענת

אלי בן-מנחם: כם נמצא בריב עם מנכ"ל הרשות.

אברהם נתן: אלא מה, זה לא נקרא "שירים ושערים" כי "שירים ושערים" מבחינתנו זה מותג.

אברהם נתן: אבל אני יודע – וכך הרדיו עובד, ותשמעו את זה ממנהל הרדיו – שבכל רגע שקיים אירוע בעל חשיבות במגרשים, כמו הרחקת שחקן או הבקעת שער - - -

לאה ורון: הוא משדר את זה במסגרת מה?

לאה ורון: במסגרת תוכניות רגילות?

לאה ורון: כלומר יש פריצה לשידור של תוכנית אחרת?

אברהם נתן: בשעות 16:00-18:00 משודרת התוכנית של רבקה מיכאלי ואז מפסיקים לה את התוכנית באמצע בפריצה ואומרים: כרגע במשחק בין קבוצה א' לקבוצה ב' הובקע שער, ויש תיאור איך הוא הובקע, או אם היתה הרחקת שחקן.

אברהם נתן: מפסיקים לה את השידור בפריצות.

אברהם נתן: אז מה אתם רוצים?

אברהם נתן: אז חיילים ועוורים וכולם יודעים מה אירע במגרשים.

אבשלום וילן: גם בערב, עד 22:00?

אברהם נתן: אלא מה, אתם מדברים על משהו אחר.

אברהם נתן: אתם מדברים על האקשן שהיה בתוכנית ואנחנו רוצים להחזיר את המותג.

אברהם נתן: אנחנו גם כן בעד אבל אתם צריכים לגרום לכך שיהיו פה שני דברים: אחד, הם מכרו את הזכויות למישהו אחר.

אברהם נתן: שניים, שבתקופת זמן מוגבלת יהיו כמה משחקים בעת ובעונה אחת כדי שאנחנו נוכל לעשות את האקשן הזה.

אברהם נתן: לגבי החרדה הציבורית שלכם, אנחנו ענינו על זה.

אבשלום וילן: מה לגבי "אחד על אחד"?

אברהם נתן: מר יוני בן-מנחם, מנהל הרדיו, יענה על זה.

אברהם נתן: אני לא רוצה להיכנס לבעיית המשדרים.

אברהם נתן: אבל כרגולטור אני אומר לכם, אנחנו נתנו לדעתי את התשובה ההולמת לעָם, לאזרחים.

אבשלום וילן: לפני שנעבור להתאחדות לכדורגל, מר יוני בן-מנחם, מה קורה עם "אחד על אחד"?

אלי בן-מנחם: אנחנו לא רכשנו את זכויות הכדורסל השנה.

אברהם נתן: אני רוצה להגיד דבר אחד לחברי ועדת הכלכלה בתור רגולטור.

אברהם נתן: אי אפשר שיקצצו השנה 130 מיליון שקל מתקציב רשות השידור ושזאת תהיה אותה רשות שידור.

אברהם נתן: בואו לא נסדר אחד את השני.

אברהם נתן: עשינו את זה בדעה צלולה.

אברהם נתן: רשות השידור עוברת מהפיכה מהבחינה הזאת עם פחות 130 מיליון שקל.

אברהם נתן: כולם מודעים למספרים האלה.

אברהם נתן: לא ישאר אותו מספר רשתות, לא ישארו אותם ערוצים.

אלי בן-מנחם: רק להוסיף כמה דברים על מה שאמר היושב-ראש, מר אברהם נתן.

אלי בן-מנחם: מה דורשים מאיתנו?

אלי בן-מנחם: קודם כול בעניין הכספי – לא רוצים לתת לנו את המתכונת שהיתה כל השנים, מ-1971, ולעומת זה אומרים לנו, אחרי שקיצצו לנו 130 מיליון שקל, בואו תתנו חצי מיליון דולר ל"רדיו ללא הפסקה" עבור שירות שהם לא נותנים לנו ולא נותנים למאזינים.

אלי בן-מנחם: אז קודם כול, זה נושא חמור ביותר.

אלי בן-מנחם: מדובר על 700,000 דולר, זה מה שביקש "רדיו ללא הפסקה".

אבשלום וילן: המנכ"ל יושב כאן והוא יגיב אחרי זה.

אלי בן-מנחם: שמעתי כאן את הטענה על סכסוך אישי בין המנכ"ל לבין דני דבורין.

אלי בן-מנחם: אני דוחה בתוקף את הטענה הזאת.

אלי בן-מנחם: אנחנו יודעים גם מה מקור השמועות האלה.

אלי בן-מנחם: יש הרבה אנשים שרוצים להיתלות במנכ"ל רשות השידור.

אלי בן-מנחם: כבודו במקומו מונח, יש לו כתפיים רחבות אבל באמת אי אפשר להפיל עליו הכול.

אלי בן-מנחם: אין לזה שום קשר לדבר הזה.

אלי בן-מנחם: אני לא אכנס כאן לבעיות האישיות עם דני דבורין כי זה לא נושא הדיון אך השיקול הוא ענייני ומקצועי.

אלי בן-מנחם: אם אנחנו לא מקבלים אפשרות לתת למאזינים את השירות שהם זכאים לו וקיבלו אותו כל השנים, בגלל השיקולים המסחריים של ההתאחדות לכדורגל, זה לא בעיה שלנו.

אלי בן-מנחם: אנחנו היינו שמחים לקבל את מה שקיבלנו כל השנים ולשדר את התוכנית, וגם היינו משלמים את מלוא התמורה עבור זה כפי שאמר לכם היושב-ראש.

אבשלום וילן: מה עם "אחד על אחד"?

אלי בן-מנחם: מייד אני אענה על "אחד על אחד".

אלי בן-מנחם: אנחנו בכל זאת עשינו מאמץ ואני חושב שזה המקסימום שהרדיו יכול לעשות, כשאפשרנו במהלך השבת פריצות לשידור בכל רגע נתון כדי לדווח למאזינים, וגם תוכנית סיכום במוצאי שבת (בין 20:00-21:00) שנקראת "משחק משחקי השבת" שבה דני דבורין מסכם בצורה מורחבת את כל המשחקים עם פרשנויות.

אלי בן-מנחם: אחר-כך יש את התוכנית "עולים על הגל" של איריס לביא וגם שם נותנים עוד עדכונים מהמשחק האחרון שעוד משוחק.

אלי בן-מנחם: ואחר-כך ביומן חצות נותנים עוד פעם עדכונים.

אלי בן-מנחם: אף מאזין לא מקופח וכולם מקבלים את התוצאות בזמן אמיתי.

אלי בן-מנחם: וגם את כל הפריצות האלה לשידור ואת התוכנית עצמה עושה מר דבורין.

אלי בן-מנחם: זה מוכיח שידינו נקיות בעניין הזה ואין לנו שום דבר עם מר דבורין, לפחות לא בעניין השידור.

אלי בן-מנחם: לגבי תוכנית הכדורסל "אחד על אחד", אנחנו לא רכשנו את הזכויות.

אלי בן-מנחם: לרשות השידור אין כסף כי קיצצתם לנו את התקציב.

איתן כבל: גלי צה"ל רכשו את הזכויות?

אבשלום וילן: מי רכש את הזכויות?

אבשלום וילן: לא היה משא ומתן?

ירמי אולמרט: לא היה משא ומתן על זכויות.

אבשלום וילן: איגוד הכדורסל נותן את זכויות היוצרים חינם?

איתן כבל: גלי צה"ל חזרו לשדר.

איתן כבל: חוץ מעלויות הפקה זה לא עולה להם כלום, וזה בדוק.

ירמי אולמרט: לא היה משא ומתן עם רשות השידור.

ירמי אולמרט: עד כה הם גם לא ביקשו לקיים משא ומתן על הזכויות.

יניר פלג: האם תדרשו מהם לשדר?

יהודה שקמה: לאחר שלא התקיים משא ומתן התקבלה הודעה שרשות השידור לא תשדר כדורסל בעונת 2003-2004.

יהודה שקמה: מכיוון שמינהלת הליגה, שמנהלת את ליגת-העל גברים, רצתה להביא את הכדורסל הזה לשומעים, החליטה בצעד של ייאוש לתת לגלי צה"ל לשדר את התוכנית, כשברקע עדיין מתנהל משא ומתן האם לגלי צה"ל יהיה כסף כלשהו לתת למינהלת.

יהודה שקמה: ברגע שרשות השידור תבקש לחזור למשא ומתן אני מניח שהנהלת מינהלת הליגה תיכנס איתה למשא ומתן מיידי.

אבשלום וילן: נמצא כאן מנכ"ל "רדיו ללא הפסקה", מר עידו מור.

אבשלום וילן: למה אתה לא משדר אם יש לך את זכויות השידור?

עידו מור: ברשותך אדוני היושב-ראש, רק כמה תיקונים לעובדות שנמסרו כאן.

עידו מור: ראשית, "רדיו ללא הפסקה" זכה במכרז של ההתאחדות לכדורגל שנערך, אם אני זוכר נכון, לפני 6 שנים.

עידו מור: "רדיו ללא הפסקה", למיטב זכרוני, היה הגוף היחיד שניגש למכרז ולכן הוא זכה בזכויות השידור.

עידו מור: אם רשות השידור היתה ניגשת ייתכן שהיתה זוכה גם היא בזכויות אך בחרה מרצונה שלא לגשת למכרז.

עידו מור: ברוב השנים העברנו את הזכויות לרשות השידור, לרשת ב', והם שידרו את המשחקים, למעט לפני שנתיים, כשהתחנות האזוריות שידרו את התוכנית "שירים ושערים" במתכונת של התחנות האזוריות.

עידו מור: היו עלינו לחצים, גם מצד ההתאחדות לכדורגל וגם מצד רשות השידור, להחזיר את התוכנית לרשת ב' ואנחנו הסכמנו שיותר נכון ברמה הלאומית, וגם אגב ברמה הכלכלית, שתוכנית כזאת תשודר דרך רשות השידור ולכן החזרנו את התוכנית לרשות השידור.

עידו מור: השנה, כמו בכל שנה, לפני פתיחת העונה ישב מנכ"ל רשות השידור המכובד עם נציגי ההנהלה שלנו וסיכמו שהתוכנית כמו בכל שנה תשודר ברשת ב', ואכן כך היה.

עידו מור: במשך 3 מחזורים רשת ב' שידרה את "שירים ושערים" במתכונת הרגילה והמוכרת.

עידו מור: יום אחד רשות השידור החליטה שהיא לא משדרת יותר את המשחקים.

עידו מור: אנחנו קראנו על כך אך ורק מהעיתונים, למרות שיש להם הסכם איתנו שהם צריכים לשדר את המשחקים.

עידו מור: מה יקרה כאן?

עידו מור: מצד אחד הם לא משדרים את המשחקים.

עידו מור: מצד שני הם מחויבים איתנו בהסכם והם ישלמו לנו את הכסף, אם ירצו בדין ואם לא דרך בית-משפט.

עידו מור: בסופו של דבר הם גם ישלמו את הכסף וגם הם לא משדרים את התוכנית.

עידו מור: היה הסכם והיתה תקיעת-כף ולכן הם גם שידרו 3 משחקים.

אברהם נתן: היה הסכם או תקיעת-כף?

עידו מור: זה היינו הך.

עידו מור: היה הסכם שנעשה בעל-פה בין מנכ"ל רשות השידור, מר יוסף בראל, לבין נציגי ההנהלה שלנו.

עידו מור: ישבו וסיכמו, ועל-פי ההסכם רשות השידור התחילה לשדר את המשחקים.

אברהם נתן: יש מכתב של המנכ"ל לפיו לא היה הסכם ולא שום דבר.

עידו מור: אז איך הוא שידר 3 משחקים, בלי הסכם?

עידו מור: אני לא מאמין שרשות השידור פועלת בלי הסכמים.

יניר פלג: אני יכול להבהיר את זה.

יניר פלג: נכון שרשות השידור לא תשדר בלי הסכם אבל הם טוענים שההסכם כלל גם איזה הבנה שישולמו אותם סכומים ששולמו על הזכויות בעבר, כאשר במכרז שהוציאה ההתאחדות לכדורגל הסכומים ירדו בחצי, אז זה לא יתכן.

אבשלום וילן: אז הוויכוח הוא על כסף?

אבשלום וילן: אתם רציתם לשלם רק 50%.

יניר פלג: זה ויכוח נפרד.

יניר פלג: אבל אני רוצה להבהיר שלא נכרת הסכם כמו שמנכ"ל "רדיו ללא הפסקה" מנסה להציג כאן.

אבשלום וילן: אדוני היועץ המשפטי, מה שמתגלה לנו כאן, ש"שירים ושערים" אינה משודרת הן בשל ויכוח כספי והן בשל בעיית מתכונת המשחקים.

אבשלום וילן: אני מבקש שנציגי ההתאחדות לכדורגל יסבירו לנו למה אתם עושים לנו את זה.

איתן כבל: להתיר את הפלונטר.

איצ'ה מנחם: קודם כול, איך הגענו למצב שרשות השידור לא משדרת ואיך היתה ההתמחרות ואיך היה המכרז – תיכף היועץ המשפטי יעמיד את כולם כאן על טעותם.

איצ'ה מנחם: אני רוצה לדבר על עניין השידורים בשנה הזאת, מדוע התוכנית "שירים ושערים" לא משודרת.

איצ'ה מנחם: ראשית, אני בעד שהתוכנית תשודר.

איצ'ה מנחם: אני חושב שמה שאמרו חברי הכנסת כבל וארדן הוא בלשון המעטה.

איצ'ה מנחם: יש גורמים נוספים בציבור הישראלי שמייחלים לשידור התוכנית.

איצ'ה מנחם: אני אישית קיבלתי מכתב מקצין צה"ל שאיבד את מאור עיניו במלחמה ושאל למה אנחנו לוקחים גם את אוזניו.

איצ'ה מנחם: זה מאוד-מאוד ריגש אותי והשפיע עלי ואני לקחתי על עצמי להירתם לעניין הזה, ש"שירים ושערים" תשודר.

איצ'ה מנחם: לאור הדברים שאמר כאן מר יוני בן-מנחם, בתחילת הדרך אמרו לי: לא יתכן שיהיה משחק ביום שישי ועוד יום משחקים בשבת.

איצ'ה מנחם: שאלתי מה רוצים שאני אעשה ואמרו לי שמבקשים שלא יהיו משחקי ליגת העל ביום שישי.

איצ'ה מנחם: הוריתי לכל הגורמים: לא ישוחקו משחקים ביום שישי.

איצ'ה מנחם: למרות זה "שירים ושערים" לא שודר.

איצ'ה מנחם: לאחר מכן אמרו לי: המשחקים מפוזרים על פני הרבה שעות – אני מצטט את הדברים ויש אותם גם בכתובים – אם אתם תגידו שלפחות משחק אחד ישודר ב-18:00 במקביל למשחקים המשודרים – זאת אומרת אם מתחילים לשדר ב-16:00 וב-20:00 המשחק האחרון אז שיהיה ב-18:00 עוד משחק במקביל למשחקים שמשודרים בטלוויזיה ושלא ישודרו בטלוויזיה 4 משחקים.

איצ'ה מנחם: היו ויכוחים וסיכמתי גם את זה וכך עשינו.

איצ'ה מנחם: לאור זה המשחקים התחילו ב-16:00 אחר-הצהרים, לא ב-14:30.

אלי בן-מנחם: אתם סירבתם להתחייב שזה יהיה באופן קבוע.

איצ'ה מנחם: אני במקומך לא הייתי אומר את זה.

איצ'ה מנחם: ואז אמרנו: בסדר, המשחקים יהיו ככה.

איצ'ה מנחם: רציתי מאוד את "שירים ושערים".

איצ'ה מנחם: היתה חליפת מכתבים ביני לבין מר יוסף בראל ואמרו שצריך שזה יהיה קבוע.

איצ'ה מנחם: יום אחד שוחחתי עם מר יוני בן-מנחם והוא אמר לי שהוא קיבל את המכתב שלי אבל תהה מה יהיה אם בעוד 2-3 שבועות נשנה את זה ודרש התחייבות.

איצ'ה מנחם: הוצאתי לו התחייבות בכתב.

אלי בן-מנחם: לא הוצאת.

איצ'ה מנחם: הוצאתי לך התחייבות, אני אביא את המכתב.

אלי בן-מנחם: שלחתי לך הצעה ולא השבת עליה.

איצ'ה מנחם: פניתי ליועץ המשפטי ושאלתי אותו האם אני יכול להתחייב על דבר כזה.

איצ'ה מנחם: פניתי גם לצ'רלטון.

איצ'ה מנחם: הוא אמר: אם אתה סוגר את זה איתם, כן.

איצ'ה מנחם: נדמה לי שקיבלת העתק מהמכתב הזה.

איצ'ה מנחם: שלחתי מכתב אל מר יוני בן-מנחם, ואני אביא גם את המכתב הזה, שבו כתבתי שאני מתחייב שהמשחקים ישוחקו כפי ששוחקו בשבת האחרונה.

איצ'ה מנחם: ולמרות זה התוכנית לא שודרה.

איצ'ה מנחם: דיברתי גם עם יושב-ראש רשות השידור והוא אמר לי שהוא רוצה שנעשה משא ומתן בינינו.

איצ'ה מנחם: אמרתי: להבא כן, אבל בואו נבדוק למה בעבר זה לא היה.

איצ'ה מנחם: אולי לא ניגשתם למכרז, אולי היתה התמחרות, אינני יודע.

איצ'ה מנחם: על זה תיכף תשמעו.

איצ'ה מנחם: אני חושב שהעניין הזה הוא משימה חשובה מאוד, להחזיר את "שירים ושערים".

איצ'ה מנחם: היום המצב כבר קשה הרבה יותר כי המשחקים משודרים כבר מ-14:30 ועד 21:30-22:00 כתוצאה מכך שהם פרסו את זה, למרות שאני אילצתי אותם.

איצ'ה מנחם: אני זוכר שאילצתי את מכבי נתניה לשחק ב-18:00 ולא ב-14:00 ואז אמרו שהמשחקים ישודרו.

איצ'ה מנחם: אבל המשחקים לא שודרו.

איצ'ה מנחם: כהתאחדות לכדורגל אנחנו רוצים להביא את בשורת הכדורגל לכל מקום במדינת ישראל, אם זה דרך "שירים ושערים" ואם בכל דרך אחרת.

איצ'ה מנחם: אני רוצה לתת לכם דוגמה עד כמה הדברים חשובים לנו.

איצ'ה מנחם: אנחנו קיבלנו החלטה שהמשחק של הנבחרת האולימפית מול נבחרת ליטא ישוחק בקריית שמונה.

איצ'ה מנחם: אנחנו העברנו החלטה שהמשחק בין הנבחרת האולימפית לנבחרת הבוגרת ישוחק בנתיבות.

איצ'ה מנחם: אנחנו רוצים להביא את בשורת הכדורגל לכל הארץ, לכל המגזרים, לילדים, לחיילים, בכל מיני מקומות.

איצ'ה מנחם: גם במשחק האחרון של הנבחרת הבאנו ילדים וחיילים מכל המקומות כי אני חושב שזה חשוב.

איצ'ה מנחם: "שירים ושערים" זה דרך להביא את הכדורגל בפניהם.

איצ'ה מנחם: אני טוען שזה לא בדיוק כפי שנאמר.

איצ'ה מנחם: המשחקים לא שודרו ב"שירים ושערים" כתוצאה מכך שהיתה התמחרות וזכה מי שנתן את ההצעה הטובה ביותר.

איצ'ה מנחם: לנו יש הסכם עם "רדיו ללא הפסקה" לשדר את המשחקים ול"רדיו ללא הפסקה" יש הסכם עם רשות השידור לגבי השנה הזאת.

אבשלום וילן: הבנו שהיה פיצוץ.

איצ'ה מנחם: אני לא יודע.

איצ'ה מנחם: ישנו פה היועץ המשפטי והוא יגיד בדיוק איך העניין עובד.

איצ'ה מנחם: אבל לגבי שאלת הביצוע, זה היה סדר העניינים, מילה במילה.

אבשלום וילן: אני רוצה לשמוע עכשיו את עו"ד משה אביבי היועץ המשפטי של ההתאחדות לכדורגל.

אבשלום וילן: ראיתי בעיתונות הכתובה שהפטנט המיוחד הזה של שידור 4 משחקים לאורך 8 שעות לא קיים בשום מדינה בעולם.

אבשלום וילן: כפי שנאמר, הראש היהודי ממציא לנו פטנטים.

אבשלום וילן: זה דבר אחד.

אבשלום וילן: דבר שני, חבר הכנסת איתן כבל אמר בצדק שעכשיו לקראת המחזורים האחרונים בליגה מטבע הדברים – הוא בנה על ההנחה הסמויה שיהיה מתח בליגה הישראלית, אני מקווה אבל בכלל לא בטוח – שבכל אופן יהיה בחזרה מרכוז של המשחקים ואז אולי יהיה פתרון לטווח הקצר.

אבשלום וילן: האם אחרי 23 מחזורים אתם סבורים שהפטנט הזה אכן שווה?

משה אביבי: קודם כול אני רוצה ברשותך לומר מילה אחת על שידורי הרדיו.

משה אביבי: בזמנו ההתאחדות לכדורגל קיימה הליך למכירת הזכויות.

משה אביבי: הרי אם היינו מתקשרים, כפי שזה הוצג כאן: "מכרתם את זה לתחנה מקומית", מייד כולם היו קופצים ואומרים, כפי שבדרך כלל אומרים בלי לבדוק, שעשינו את זה ללא הליך של מכרז או הליך של קבלת הצעות.

משה אביבי: אז קיימנו את ההליך.

משה אביבי: אל ההליך הזה ניגשו גם רשות השידור וגם "רדיו ללא הפסקה".

משה אביבי: בעניין הזה היתה התמחרות ובסופו של דבר זכה "רדיו ללא הפסקה".

משה אביבי: קיימנו הליך ורשות השידור השתתפה בו.

אברהם נתן: לא הסכמנו על המחיר.

משה אביבי: רשות השידור היתה קרובה מאוד אבל לא שילמה את המחיר הגבוה ביותר.

גלעד ארדן: מי שזוכה בזכויות השידור הוא לא זה שמחייב לשדר את המשחקים?

גלעד ארדן: גם פה בעצם אתם מוכרים את זה למתווך שאחרי זה ממשיך למכור את זה הלאה ולא מחויב לשדר?

גלעד ארדן: אם כן, אז באמת מה אנחנו באים בטענות לרשות השידור?

גלעד ארדן: הוא אומר שעד היום הם בעלי הזכויות.

משה אביבי: "רדיו ללא הפסקה" הוא גוף שידור.

גלעד ארדן: אבל הוא לא מחויב לשדר את זה.

משה אביבי: הוא מחויב לשדר את זה.

משה אביבי: יש לו שתי אפשרויות: לשדר את זה בעצמו בפריסה ארצית, ויש לו התחייבות חוזית משפטית לעשות את זה בפריסה ארצית, או לעשות את זה דרך רשות, כמו שהוא עשה ב-4 מתוך 5 השנים הרלוונטיות, באמצעות רשות השידור.

גלעד ארדן: כמתווך.

משה אביבי: לא כמתווך.

משה אביבי: הוא לא מתווך.

משה אביבי: הוא העביר להם את העניין לשידור בפריסה ארצית.

גלעד ארדן: איך הוא העביר?

גלעד ארדן: עם שדרים שלו?

גלעד ארדן: הוא מתווך.

משה אביבי: יש הבדל כאשר קונה את זה מישהו שאין לו אפשרות לשדר בעצמו.

גלעד ארדן: מה זה משנה אם יש לו אפשרות?

גלעד ארדן: הרי אתם לא אוכפים עליו שהוא ישדר.

גלעד ארדן: משמע שאתם מוכרים את זה למישהו שהוא מתווך.

גלעד ארדן: אם הוא לא משתמש במה שיש לו, הוא מתווך.

משה אביבי: אני לא יכול למנוע מ"רדיו ללא הפסקה" לגשת למכרז.

גלעד ארדן: אתה יכול.

גלעד ארדן: אתה יכול לכתוב בתנאיי המכרז שיכול לגשת רק מי שמתחייב לשדר בעצמו.

איתן כבל: יש כאן שאלה בסיסית שאנחנו רוצים להבין אותה.

איתן כבל: בואו נשים את רשות השידור לרגע בצד.

איתן כבל: היה כאן מכרז וזכה מי שזכה.

איתן כבל: במקרה הזה מדובר ב"רדיו ללא הפסקה" (FM 103).

איתן כבל: בלי שום קשר אם רשות השידור עומדת בהסכם איתם או לא עומדת בהסכם, מה שקורה הוא שציבור המאזינים נופל בין הכיסאות.

איתן כבל: הם מחויבים לשדר על-פי ההסכם ביניכם.

איתן כבל: מדוע אינכם כופים את השידור ב-FM 103?

משה אביבי: קודם כול, אנחנו נמצאים איתם בהליך בבית-המשפט.

משה אביבי: אנחנו תבענו אותם בגלל העניין הזה.

משה אביבי: דבר נוסף, כשפנינו ל"רדיו ללא הפסקה" התשובה שקיבלנו היתה "יש לנו הסכם עם רשות השידור והיא לא מקיימת את ההסכם".

משה אביבי: פה גם אנחנו נופלים במידה מסוימת בין הכיסאות.

משה אביבי: גם כשדיברנו עם רשות השידור, רשות השידור לא אמרה שאין לה שום דבר עם "רדיו ללא הפסקה".

אברהם נתן: המנכ"ל הוציא מייד מכתב.

משה אביבי: רק לעניין הכסף.

משה אביבי: לפני שנתיים הנושא הזה עמד גם במבחן המשפטי.

משה אביבי: היה ויכוח בעניין הזה עם רשות השידור ובית-המשפט המחוזי בתל-אביב נתן גושפנקה לעמדת ההתאחדות לכדורגל בנושא הזה.

משה אביבי: לאחר מכן רשות השידור באמת חזרה להסדר עם "רדיו ללא הפסקה" והמשיכה לשדר את התוכנית הזאת.

יניר פלג: השאלה שם היתה אחרת.

משה אביבי: גם השאלה הזאת נדונה.

אבשלום וילן: חברים יקרים, אנחנו בוועדת הכלכלה.

אבשלום וילן: אני לא מתכוון לקיים כאן דיון משפטי.

אבשלום וילן: אני מזכיר לכם שתקציב רשות השידור מאושר בוועדת הכספים וחלק מהנושאים מגיעים לוועדת הכלכלה.

אבשלום וילן: אני מזכיר להתאחדות לכדורגל שחלק גדול מהנושאים שלכם שעולים בוועדות הכנסת מטופל בידי חברי הכנסת היושבים כאן.

אבשלום וילן: לכן, אנחנו לא בית-משפט כאן ולא טריבונל משפטי.

אבשלום וילן: אנחנו מייצגים את הציבור ואני מבקש להגיע בישיבה הזאת להסדר ציבורי.

אבשלום וילן: אני אומר לכם שלא מעניין אותי עכשיו הזכויות המשפטיות.

אבשלום וילן: יש לי זכות אחת, זכות הציבור לשמוע.

אבשלום וילן: מי שחושב שהוא יתחבא מאחורי נימוקים משפטיים שיזכור שאנחנו נפגשים בעוד הרבה מאוד ישיבות ואנחנו לא ניתן יד, אני אומר לכם כבר עכשיו, שבשל אמתלות משפטיות הציבור לא יוכל לשמוע, זה הכול.

משה אביבי: רק לסיכום הנושא המשפטי הזה, אני רוצה לומר שההתאחדות לכדורגל מבחינתה חייבה לשדר את זה בפריסה ארצית, בין אם זה משודר על-ידי כל התחנות האזוריות ביחד ובין אם זה מוסב לרשות השידור.

משה אביבי: זה פעל ב-4 מתוך 5 השנים האלה.

משה אביבי: השנה נתגלה איזה סכסוך בין שני הגופים האלה.

משה אביבי: אנחנו הפעלנו לחצים גם על אלה וגם על אלה ופנינו גם לבית-משפט בנושא הזה.

משה אביבי: יושב-ראש ההתאחדות לכדורגל פועל בעניין הזה גם מול רשות השידור וגם מול "רדיו ללא הפסקה" שישדרו את המשחקים.

משה אביבי: עשינו כל מה שאנחנו יכולים כדי שהשידורים ייצאו אל הפועל.

משה אביבי: ברור שאנחנו לא רשות שידור ואנחנו לא יכולים לשדר אבל שידור התוכנית הוא בהחלט אינטרס שלנו בהיבט הציבורי ואנחנו פועלים כל הזמן כדי שהשידור יתקיים.

אבשלום וילן: מה עם ההצלחה הכלכלית של שידור 4 משחקים?

אבשלום וילן: זה מוכיח את עצמו?

איצ'ה מנחם: צריך לשאול את מי שמפעיל את זה.

איצ'ה מנחם: אנחנו לא מפעילים את זה.

אבשלום וילן: כמה צופים התחברו לזה?

גלעד ארדן: הם משלמים לכם?

אבשלום וילן: הרי תבעתם אותם בבית-משפט על אי-תשלום כי הם לא עומדים בחוזה אתכם.

משה אביבי: הם משלמים שלא בהתאם להתחייבות, הם מפגרים בתשלומים.

אבשלום וילן: כמה התחברו לחברת צ'רלטון?

אבשלום וילן: הרי מפרסמים את הנתונים האלה בעיתונות, זה לא סודי.

איצ'ה מנחם: בין 50 ל-75 (אלף?), ואף 80 (אלף?) פעם אחת.

אבשלום וילן: האם יש מדינה נוספת באירופה או בכלל העולם שניסתה את הפטנט הזה של שידור 4 משחקים רצופים באותו יום?

איצ'ה מנחם: אני יודע דבר אחד, שמה שנאמר קודם הוא לא מדויק כאילו בכל המקומות המשחקים מתחילים באותה שעה.

איצ'ה מנחם: זה לא נכון.

איצ'ה מנחם: יש עוד מקומות שבהם המשחקים פרוסים על פני שעות שונות.

גלעד ארדן: האם מי שזוכה בזכויות שידור יכול להכתיב גם מתי יתקיימו המשחקים, או שההתאחדות לכדורגל בכל מדינה היא שקובעת?

איצ'ה מנחם: אתה הרי יודע שהבעיה לא היתה קשורה לרצף המשחקים.

איצ'ה מנחם: אתה יודע שעשינו את זה.

איצ'ה מנחם: אתה פעלת ביחד אתי בעניין הזה, אתה דאגת לעניין הזה.

גלעד ארדן: אתה לא מציג את הדברים הפוך ממה שהיו?

גלעד ארדן: אני ניסיתי לכווץ כמה שיותר את המשחקים.

איצ'ה מנחם: כיווצנו וזה עדיין לא שודר.

גלעד ארדן: זה עדיין לא מכווץ מספיק.

גלעד ארדן: זה עדיין לא אומר שזה תקין.

חיים צימר: ברוב מדינות אירופה בין 2-3 משחקים משודרים ויש יציאות גם ליום ראשון וליום שני.

חיים צימר: וגם שעות השידור, למשל באנגליה, פרוסות על פני שעות רבות.

איתן כבל: המאסה הקריטית של המשחקים נפתחת באותה שעה ברוב המקומות המסודרים שאנחנו מכירים.

איתן כבל: נכון שלעתים באיטליה ובעוד כמה מקומות משחקים בימי ראשון.

איתן כבל: בגלל ההסדרים עם הטלוויזיה יש כל מיני וריאציות.

איתן כבל: אבל זה לא העניין.

איצ'ה מנחם: משחקים בימים שישי, שבת, ראשון ושני.

איתן כבל: אדוני יושב-ראש ההתאחדות לכדורגל, אמנם כל התהליך הזה החל טרם נכנסת לתפקיד אבל בסופו של עניין באנו לחפש את האתונות ומצאנו מלוכה, כך מתברר.

איתן כבל: אני אומר את זה בציניות.

איתן כבל: חבר הכנסת וילן, כיוון שאנחנו נכנסים כאן למקטע של עניינים משפטיים, אם שמת לב יש כאן התחכמות של פגז 155 מילימטר שנופל עליך וכולם כבר מתחפרים, שמו את שקי הפק"ל.

איתן כבל: הם כולם בבתי-המשפט.

איתן כבל: מנכ"ל "רדיו ללא הפסקה" אומר שיש להם הסכם בתקיעת-כף; אנשי רשות השידור אומרים שנושא השעות שעליו קיימנו דיון במשך שעתיים בפעם הקודמת, והיתה לכאורה התקדמות ודיונים וסיפורים וכל השאלה היתה רק האם ימשיכו לשדר בטלוויזיה 4 משחקים או רק 3 – עכשיו מתברר שזה בכלל לא העניין.

איתן כבל: זאת אומרת, יכול להיות שגם אם ניתן את הפתרון הזה עדיין המשחקים לא ישודרו.

איתן כבל: שים לב, ידידי מר איצ'ה מנחם, שבכל הקשור להסכמים שעושה ההתאחדות לכדורגל עם גופי שידור שונים יש יותר מדי חריקות שמאכלסות את עיתוני הספורט.

איתן כבל: זאת אומרת, יש כל הזמן בעיות.

איתן כבל: זה יוצר פרנסה לעיתוני הספורט.

איצ'ה מנחם: איזה הסכם לא היה בסדר?

איצ'ה מנחם: כשהלכו על הסכם עם רשות השידור – לא רצו לשדר - - -

איתן כבל: זה קשור לכך שבסופו של עניין יש הסכם עם FM 103 אך FM 103 איננה משדרת.

איתן כבל: אתם הגוף העליון, אתם אמורים להיות הרגולטור, המכוון, מי שמטפל בכל העניינים מאל"ף ועד ת"ו.

איתן כבל: אם אלה לא עומדים בהסכמים, ואלה מתחמקים בדרך כזאת או אחרת מהטיפול בנושא הזה – תמשכו הכול חזרה אליכם ותנסו למצוא איזה פתרון.

איתן כבל: אני אומר לך, הדיון הזה הולך להיות עוד סוג של ברברת.

איצ'ה מנחם: כשרצו לשדר את "שירים ושערים" אז רשות השידור שידרה אותו גם ביום שישי, כשהיה משחק אחד בליגת העל ומשחקים בליגה הלאומית, ושידרה לפי המתכונת שמשוחקת היום.

איצ'ה מנחם: השידורים התחילו ב-16:00 ונמשכו עד 22:00 בלילה במסגרת "שירים ושערים" ולא היתה שום בעיה כשרצו לשדר.

איצ'ה מנחם: אז שלא יבואו ויגידו שזאת הסיבה.

איצ'ה מנחם: אתה יודע שגם ביום שישי שידרתם "שירים ושערים".

ירמי אולמרט: אני חייב לומר שאת משחקי הכדור שלי התחלתי בכדורגל, אי-שם בליגה צפון ב' לפני למעלה מ-40 שנה.

ירמי אולמרט: אני אוהב את המשחק הזה וגם היום אני מקשיב לו.

ירמי אולמרט: על פניו אני מגבה את מה שהוצג היום על-ידי ההתאחדות לכדורגל.

ירמי אולמרט: זה חייב להיות.

ירמי אולמרט: אנחנו ניפגש השבוע מתוך כוונה לחפש דרכי פעולה משותפות.

ירמי אולמרט: לא לצרף שתי חמישיות של קבוצות כדורסל שישחקו נגד קבוצת כדורגל אבל יש לי כמה רעיונות על פעולות שיווקיות שאולי ננסה לעשות ביחד כי אני חושב שצריך לעשות אותן.

ירמי אולמרט: והכי חשוב – אתה יושב-ראש הוועדה בנושא האלימות בספורט – לפעול נגד אלימות ביציעים.

ירמי אולמרט: חשוב גם בישיבה כזאת, כל אימת שנוגעים בספורט להזכיר את הצורך במאבק באלימות.

ירמי אולמרט: האמת היא שבדיון הזה מבחינה מסוימת נוח לי יותר.

ירמי אולמרט: בכדורגל יש תלות גדולה בין הרדיו לטלוויזיה, שבמקרה שלנו לא קיימת.

ירמי אולמרט: אצלנו לא מדובר על איזה הסכם שמפריע לרדיו או משליך על לוחות הזמנים.

ירמי אולמרט: יש לנו צרה אחרת, שיש הסכמים ולא משלמים וכך הלאה.

ירמי אולמרט: נעזוב את זה כרגע.

ירמי אולמרט: אבל לפחות בדבר אחד בסיסי אני חושב שאצלנו בהחלט הדבר הזה קיים.

ירמי אולמרט: כל המשחקים המשודרים מתחילים בטווח שבין 19:30-20:30.

ירמי אולמרט: נדמה לי שיש לנו השנה בתחום הכדורסל הישג ברמה האירופאית שלדעתי לא היה באף שנה בליגות העל בכדורסל, כש-4 קבוצות ישראליות נמצאות כרגע בשלבים מתקדמים מאוד בטורנירים באירופה.

איתן כבל: אם זה היה בכדורגל אז כל הארץ היתה עומדת על הרגליים.

ירמי אולמרט: אתה צודק, גם אני אומר את זה כל הזמן.

ירמי אולמרט: מתחילים לראות את הפיינל-פור של הכדורסל לא רק של מכבי תל-אביב.

אבשלום וילן: למען ההגינות, כשאתה בודק את התקציבים שמתגלגלים בליגת-העל בכדורסל בישראל מול התקציבים של הליגות באירופה, הפערים הם קטנים בהרבה מאשר הפערים בכדורגל.

אבשלום וילן: זה חלק מההסבר אבל לא כל ההסבר.

אבשלום וילן: עובדה שהכדורסל נמצא כבר חמישים שנה ב-top האירופי ואילו הכדורגל בתחתית האירופית, וכך היה גם כשעוד לא היה כסף בעניין הזה.

ירמי אולמרט: מהבחינה הארגונית אנחנו לא מעמידים שום קושי בפני "קול ישראל".

ירמי אולמרט: אבל כפי שנאמר כאן קודם, אנחנו יודעים שגם בתוכנית "אחד על אחד" יש עניין פרסונלי – עם רון קופמן – שמונע את חידוש שידור התוכנית, לפחות זאת השמועה שמהלכת.

ירמי אולמרט: בואו נשים את זה על השולחן.

אברהם נתן: אנחנו משדרים את משחקי הכדורסל של מכבי תל-אביב, אנחנו משדרים את משחקי הפועל ירושלים כדורסל באירופה, אנחנו משדרים משחקי כדורסל הנשים באירופה.

אברהם נתן: להגיד שאנחנו לא משדרים משחקי כדורסל?

ירמי אולמרט: הפרדתי בין הטלוויזיה לרדיו.

ירמי אולמרט: אני לא מדבר על הטלוויזיה.

ירמי אולמרט: אנחנו מדברים כרגע על הרדיו, על תוכנית "אחד על אחד".

ירמי אולמרט: זה מה שעומד על סדר היום.

אברהם נתן: אתה מוכן לתת את זה בחינם כמו שנתת לגלי צה"ל?

ירמי אולמרט: אני מוכן להתחיל אתכם משא ומתן ללא תנאים מוקדמים.

ירמי אולמרט: אבל בואו, האם באנו לשולחן הזה לעשות כאן את המשא ומתן?

ירמי אולמרט: אתמול אחרי שיצאתי מהיכל "נוקיה", כפי שקוראים לו היום, הספקתי עוד לשמוע בגלי צה"ל בדרך את המשחק מנהריה.

ירמי אולמרט: אני אומר לכם, זה לא דומה לשמיעת התוצאות דרך כוכבית 10 או כוכבית 15 וכדומה.

ירמי אולמרט: דרך אגב, יכול להיות שזה שיטה של מישהו כדי שנעשיר את קופות החברות הסלולריות.

ירמי אולמרט: זה לא דומה בכלל.

ירמי אולמרט: התקופה שבה שידרו את "אחד על אחד" וגם את "צעד וחצי", עם התחרות שהיתה בין שתי התחנות, זאת תופעה בריאה וזה חסר היום.

ירמי אולמרט: אני רוצה לסגור את המעגל ולשוב להישגים שיש לכדורסל הישראלי השנה.

ירמי אולמרט: מדברים על תחרותיות כזאת או תחרותיות אחרת בין הקבוצות.

ירמי אולמרט: יש הרבה משחקים, גם המשחק שהיה אתמול בנהריה, גם המשחק שהיה בין מכבי תל-אביב לגבעת שמואל ביד-אליהו.

ירמי אולמרט: אלה משחקים שלפי דעתי חבל שהרבה מאזינים אוהבי כדורסל לא מצליחים להיחשף אליהם.

ירמי אולמרט: לדעתי בצד הארגוני של הנושא הזה ל"קול ישראל" חייבת להיות התשובה הראויה.

איתן כבל: יש לי הצעה בעניין התוכנית "אחד על אחד".

איתן כבל: כיוון שאנחנו בשלבים המתקדמים של הליגה בכדורסל וכיוון שאפשרתם לגלי צה"ל לשדר את המשחקים בלי להיכנס איתם למשא ומתן, אני מציע, אם באמת שני הצדדים מעוניינים לקדם את הנושא הזה, שלפחות עד סיום העונה הזאת יתאפשר גם ל"קול ישראל" לשדר את התוכנית "אחד על אחד" במתכונת הקודמת שלה ובינתיים ייכנסו אתכם למשא ומתן לגבי העונה הבאה.

אלי בן-מנחם: זה לא רק בעיה של זכויות.

אלי בן-מנחם: גם אם יסכימו, אין לנו כסף להפיק את זה.

יהודה שקמה: חבר הכנסת איתן כבל, אתה מבין שהם לא רוצים לשדר, נקודה.

יהודה שקמה: ענף הכדורסל לא מספיק מעניין במדינת ישראל לדעתם.

יהודה שקמה: זה בעצם מה שהם אומרים.

יהודה שקמה: אם זאת התשובה, שאין לכם ניידות שידור, אז אוי ואבוי לכם, זה הכול.

אלי בן-מנחם: אם תמצא לי 130 מיליון שקל אני מייד אוציא ניידת שידור.

יהודה שקמה: ענף שנמצא ב-top של אירופה, שמביא כבוד למדינה ואתם לא יכולים להוציא ניידת לשדר את זה?

יהודה שקמה: לא יאומן.

אלי בן-מנחם: תביא לי כסף ואני אוציא את הניידת.

יהודה שקמה: מה, אני אתן לך כסף להוציא את הניידת?

אבשלום וילן: אתה לא תיתן לו כסף, אין לך 130 מיליון.

אבשלום וילן: אני רוצה להציע עכשיו הצעת פשרה.

אבשלום וילן: אם היא מקובלת על הצדדים, מה טוב.

אבשלום וילן: אם לא, אז - - -

איתן כבל: נחפש דרכים איך להתמודד עם זה.

אבשלום וילן: לוועדת הכלכלה יש לא מעט שיניים, וכך גם לוועדת הכספים.

אבשלום וילן: אני רוצה להגיע כאן להסכם בפשרה, שהצדדים יקבלו אותו.

אבשלום וילן: אני לא רוצה כרגע לדבר על שיניים.

אבשלום וילן: קודם כול, לגבי רון קופמן, למען גילוי נאות, רון קופמן הוא "צדיק" אז אנחנו לא מתעסקים בצדיקים.

אבשלום וילן: אנחנו אמורים לעסוק ברון קופמן כי פעם בשבוע הוא כותב במדורו: "מה פתאום חברי הכנסת מתערבים?

אבשלום וילן: מה הם מבינים?

אבשלום וילן: מי הם בכלל?

אבשלום וילן: " ושבוע אחרי זה הוא כותב: "איפה חברי הכנסת?

אבשלום וילן: למה הם לא משמיעים את קולם?

אבשלום וילן: הכיצד?" אז אני אומר על רון קופמן, איפה שצדיקים עומדים אנחנו לא עומדים.

אבשלום וילן: אנחנו בסך הכול בני אדם.

אבשלום וילן: לכן אני לא רוצה להיכנס לנושאים פרסונליים.

אבשלום וילן: בנושא עצמו, נשארו בעונה הזאת כחודשיים, עוד 11 מחזורי כדורגל.

איצ'ה מנחם: עד 22 במאי, כולל משחק גמר הגביע.

איצ'ה מנחם: אגב, היום היתה הגרלה כי בשבוע הבא נכנסות כבר למשחקי הגביע קבוצות ליגת העל.

אבשלום וילן: יש לנו חודשיים וחצי, ונוריד מזה את החגים ואת הגביע – יש בערך 10 שבתות, משהו כזה, 11 סופי שבוע.

אבשלום וילן: בכדורסל כמה משחקים נותרו עד תום העונה?

ירמי אולמרט: בכדורסל נשארו 3 מחזורים רגילים ואז מתחילים את הפלייאוף.

יהודה שקמה: זה יסתיים עד אמצע חודש מאי.

אבשלום וילן: למרות מה שחבר הכנסת איתן כבל הציע, אגיד לכם לָמָה הצעת הפשרה שלי הולכת לקראתכם.

אבשלום וילן: אתם אומרים שהורידו מתקציבכם 130 מיליון שקל.

אבשלום וילן: אני כרגע לא יכול להחזיר את ה-130 מיליון שקל אבל אני יכול לעזור לכם במקומות אחרים, כפי שאני גם עושה באופן אישי.

אבשלום וילן: אבל אני אומר, מכיוון שגלי צה"ל משדר כרגע את משחקי הכדורסל הרי כל מי שיש לו מכשיר רדיו יכול לשמוע את משחקי הכדורסל, למרות שאין תחרות וזה חבל.

אבשלום וילן: אבל בכדורגל יש בעיה.

אבשלום וילן: לכן אני מבקש, גם בהסתמך על מה שאמר חבר הכנסת איתן כבל, אני מניח שמהר למדי לא תהיה לכם ברירה כאשר הליגה, גם בחלק העליון וגם בתחתית תתחיל להצטופף, במחזורים האחרונים תיאלצו למרכז את המשחקים.

אבשלום וילן: לא תוכלו לעשות פריסה כזאת של משחקים.

אבשלום וילן: לכן אני אבקש שמהשבת הקרובה או לכל המאוחר מזאת שלאחריה תחזור התוכנית "שירים ושערים" למתכונתה ההיסטורית.

אבשלום וילן: אתם תגמרו את הוויכוחים הכספיים ביניכם לבין "רדיו ללא הפסקה" (FM 103) כפי שתגמרו.

אבשלום וילן: אנחנו מבקשים, בשל זכות הציבור לשמוע, שמשבת הבאה תשודר התוכנית "שירים ושערים".

אבשלום וילן: יישארו 10 מחזורים אחרונים ואנחנו מבקשים שבחודשיים וחצי האלה זה ישודר.

אבשלום וילן: בכדורסל כרגע יש שידורים בגלי צה"ל ואין תוכנית כדורסל ברשת ב' אך עדיין המאזינים יכולים לשמוע.

אבשלום וילן: אם זה יהיה מקובל גם עליכם וגם על ההתאחדות לכדורגל אז לקראת העונה הבאה – העונה הנוכחית נגמרת באמצע חודש מאי והכנסת יוצאת לפגרה השנה ב-2 באוגוסט – אני אציע שבמהלך חודש יולי ועדת הכלכלה תשמע דיווח מנציגי כל הצדדים, איך מגיעים להסכם לקראת העונה הבאה.

אבשלום וילן: אני מציע שלא יקבלו החלטות ברגע האחרון כשהמשחקים בשער אלא בחודש יולי נדון בשאלה איך שומרים על זכות הציבור לשמוע גם כדורסל וגם כדורגל.

אבשלום וילן: אגב, זה לא רק רדיו, זה גם טלוויזיה.

אבשלום וילן: הוא צודק שהם שידרו השנה גם משחקי נשים וכולי, באמת היתה התקדמות בערוץ הראשון, וישנם גם ערוצים אחרים.

אבשלום וילן: השאלה הגדולה היא איך להביא מקסימום ספורט ישראלי זמין אל אנשי הפריפריה ואל כל המאזינים והצופים.

אבשלום וילן: אנשי רשות השידור, אם הצעת הפשרה שלי מקובלת עליכם, תוכלו להתארגן לחדש את התוכנית ולשדר ב-10 המחזורים האחרונים.

אלי בן-מנחם: זה לא מקובל עלינו כיוון שאין לנו את הכסף להפיק את התוכנית.

אלי בן-מנחם: אתה יכול לסכם ולהשיג פשרה אבל אין לנו את הכסף להפיק את זה במגרשים.

איצ'ה מנחם: עם כל הכבוד, הוא מעמיד את הדברים כפי שהם על השולחן, מה שאחרים אולי מתביישים להגיד.

אבשלום וילן: כמה עולה באמת להפיק תוכנית כמו "שירים ושערים"?

אלי בן-מנחם: העלות היא 40,000 שקל בחודש כדי להפיק את "שירים ושערים".

אבשלום וילן: אם כך, כל הסיפור הוא 100,000 שקל.

אלי בן-מנחם: תביא את 100,000 השקלים.

אלי בן-מנחם: אין לנו את הכסף הזה.

אלי בן-מנחם: אני מדבר על ההפקה, בלי קשר לזכויות.

אלי בן-מנחם: נניח שנפתור את בעיית הזכויות.

איתן כבל: אדוני היושב-ראש, הרשה לי, כמי שיזם את הדיון הזה, אני אומר לך מר יוני בן-מנחם, יש לי תחושה שמנסים עכשיו דרכנו, דרך אחד כמוני, בעצם בלי דעת להפוך אותנו לכלי-שרת בידם.

אלי בן-מנחם: מה, זה השידור שלי?

אלי בן-מנחם: זה שידור ציבורי.

איתן כבל: אגיד לך למה.

איתן כבל: הרי למה אני תובע את זה ממך?

איתן כבל: בגלל שהשידור הוא ציבורי ובגלל שאתם יודעים שיש לחץ מצד הציבור עלינו, על חברי הכנסת, לפעול כדי להחזיר את התוכנית "שירים ושערים".

איתן כבל: אני מקבל עשרות פקסים ומאות שיחות טלפון בעניין הזה ואני מבקש להעלות את זה על סדר היום.

איתן כבל: עכשיו מה עושים?

איתן כבל: קודם כול אנחנו מקיימים מה שנקרא בתימנית "דיבור ארוך", מדברים, טוחנים מים וטוחנים מים וטוחנים מים, ובסופו של עניין אתה אומר לי: לא משנה מה ייגמר, אין לי כסף.

איתן כבל: יש תקציב שאנחנו מאשרים מדי שנה, תקציב לא קטן, ואנשים משלמים אגרת טלוויזיה ורדיו.

איתן כבל: היה מאבק מול האוצר, מאבק שלא הצלחתם בו.

איתן כבל: יש כאלה הטוענים שבמתכונת הנוכחית של השידור הציבורי אולי בכלל צריך לבטל את האגרה, אבל עזוב, זה ויכוח אחר שצריך לעשות בזמן אחר.

איתן כבל: אני אומר לך, מר יוני בן-מנחם, ואני מכבד אתכם מאוד, זה פשוט לא הוגן.

איתן כבל: לא מכובד שאנחנו יושבים כאן כבר שעה ארוכה ובסופו של דבר כשהיושב-ראש מנסה להגיע לאיזה סוג של פשרה בלוח הזמנים הקצר שנשאר בידינו, אתה זורק אותנו בצורה כל-כך מביכה.

איתן כבל: אתה אומר: תחליטו מה שתחליטו, דברו מה שאתם רוצים.

איתן כבל: ולו רק מפאת כבודו של היושב-ראש אפשר היה שהצדדים ינסו לשבת ביניהם ולהגיע לאיזה סיכום.

איתן כבל: זה פשוט לא מכובד, אני אומר לך, ולא הגון כלפינו.

איתן כבל: הרי בסופו של דבר אתם עוד תבואו לכאן לקבל את התקציב ותבואו לכאן לקבל התייחסות בנושאים כאלה ואחרים.

אלי בן-מנחם: אתה רוצה שזה יהיה מכובד או לשמוע את האמת?

אלי בן-מנחם: זאת האמת הכואבת.

אבשלום וילן: מר יוני בן-מנחם, מעליך יש את יושב-ראש רשות השידור.

אבשלום וילן: אני אבקש מיושב-ראש הוועדה, חבר הכנסת שמחון, שהיום לא נמצא בכנסת לנסות להגיע לפתרון פשרה.

אבשלום וילן: 100,000 שקל זה הרבה כסף אבל בתוך תקציב רשות השידור זה סכום סביר לעומת זכות הציבור לשמוע.

גלעד ארדן: זה לא 100,000 שקל.

גלעד ארדן: זה עלות ההפקה בלי זכויות השידור.

אבשלום וילן: האם אתם מוכנים לקבל את ההצעה הזאת?

אברהם נתן: אם הסיפור היה רק ההפקה שעלותה 100,000 שקל, אני אומר לך שמליאת רשות שידור היתה מכריחה את רשות השידור לשדר.

אברהם נתן: מבחינתי לא זאת הבעיה, לא כך אני רואה את העניין.

אברהם נתן: 100,000 שקל – זה קשה מאוד, וקיצצו מאיתנו 130 מיליון שקל, אבל עדיין אפשר למצוא מקורות נוספים רק לצורך העניין הזה ולאור בקשתכם.

אברהם נתן: אני רואה שתי בעיות בעניין הזה, אלה הבעיות שמטרידות אותי.

אברהם נתן: דבר ראשון, הזכויות עלותן 700,000 דולר, זה מה שהם דורשים.

אברהם נתן: אני לא אשלם 700,000 דולר ל-11 משחקים.

אברהם נתן: זה הרי כספי ציבור.

אברהם נתן: בחיים אני לא אעשה דבר כזה.

אברהם נתן: אני מוכן לשבת עם יושב-ראש ההתאחדות לכדורגל ולהגיע להסכמה על סכום סביר, לנהל איתו משא ומתן ישיר בעניין הזה.

אבשלום וילן: מי עשה את ההסכם עם צ'רלטון בטלוויזיה, לא אתם?

איצ'ה מנחם: צ'רלטון משדר את המשחקים.

גלעד ארדן: מה הקשר בין צ'רלטון לבין "רדיו ללא הפסקה"?

אבשלום וילן: האם יש קשר ביניהם או אין קשר ביניהם?

אבשלום וילן: האם הבעלים של "רדיו ללא הפסקה" והבעלים של צ'רלטון הם היינו הך?

קריאה: התשובה היא לא.

משה אביבי: אני יכול לומר שמר אלי עזורי מצ'רלטון היה מעורב גם במשא ומתן שהתקיים בזמנו בהליך המכרז שקיימה ההתאחדות לכדורגל למכירת הזכויות.

משה אביבי: אם הוא שותף שם או שהוא היה נציג שלהם, אין לי מושג.

אבשלום וילן: האם ההצעה של יושב-ראש רשות השידור אפשרית מבחינתכם?

משה אביבי: צריכה להיות ישיבה משותפת של ההתאחדות לכדורגל, רשות השידור ו"רדיו ללא הפסקה".

משה אביבי: בתום העונה הזאת מסתיים ההסכם איתם.

אבשלום וילן: מר עידו מור, שמעת את בקשת ועדת הכלכלה של הכנסת.

אבשלום וילן: אנחנו מבקשים שבמהלך השבוע הקרוב תהיה פגישה בין יושב-ראש רשות השידור, יושב-ראש ההתאחדות לכדורגל ונציג הבעלים של "רדיו ללא הפסקה" כדי לפתור את הבעיה הזאת בסכום סביר.

אבשלום וילן: אל תעשו כאן קופה.

אבשלום וילן: יש פה בקשה שאפשר יהיה לשדר את 11 המחזורים האחרונים של הליגה.

אבשלום וילן: האם זה מקובל עליכם?

אבשלום וילן: אנחנו לא יכולים כוועדה לעשות עסקים, זה לא מתפקידנו, אבל אם יש רצון טוב של כל הצדדים תגמרו בהסכם סביר.

אבשלום וילן: האם מבחינת

אבשלום וילן: כם זה מקובל?

אבשלום וילן: אני מניח שזאת הפשרה.

עידו מור: אנחנו נשמח לבוא לכל פגישה בנפש חפצה כדי לסגור את העניינים.

עידו מור: רק כדי להבהיר, אותם 700,000 דולר שאנחנו דורשים, אנחנו לא דורשים אותם לעצמנו.

עידו מור: אלו הזכויות שההתאחדות לכדורגל מוכרת.

עידו מור: אם ההתאחדות לכדורגל תוותר על 700,000 הדולר האלה - - -

גלעד ארדן: למה שהיא תוותר?

איתן כבל: איצ'ה, שים לב לשיטת הדומינו.

איתן כבל: ההתאחדות עשתה הסכם עם "רדיו ללא הפסקה", שזכתה במכרז כדת וכדין.

איתן כבל: "רדיו ללא הפסקה" לא משדר את המשחקים ואתה לא כופה עליו לשדר.

איצ'ה מנחם: אני כופה.

איצ'ה מנחם: הלכתי לבית-המשפט ותבעתי אותו.

איתן כבל: FM 103 טוען שיש לו הסכם עם רשות השידור.

גלעד ארדן: בתקיעת כף.

איתן כבל: זה לא משנה.

איתן כבל: בכל מקרה, בין אם הוא ישדר או לא ישדר, יחייבו אותו כי יש לו הסכם.

איתן כבל: זה שהוא לא משדר זה לא בעיה של FM 103 כי ל-FM 103 יש הסכם עם ההתאחדות לכדורגל.

איתן כבל: זה סיפור קפקאי.

אברהם נתן: אין הסכם.

גלעד ארדן: אני רוצה להוסיף עוד משפט להצעת הסיכום.

גלעד ארדן: כיוון שמדברים על עוד חודשיים, אני מקווה שנצליח להסתדר, אבל בראייה לקראת העונה הבאה אני מבקש להוסיף שורה, שאנחנו קוראים להתאחדות לכדורגל לקראת העונה הבאה שהמכרז שהיא תוציא יהיה מופנה אך ורק לגופים משדרים ארציים.

גלעד ארדן: לא יוכל להשתתף במכרז אף גוף שהוא לא גוף משדר שמתחייב לשדר בעצמו.

משה אביבי: "רדיו ללא הפסקה" התחייב בפריסה ארצית.

משה אביבי: הוא גם שידר שנה אחת.

גלעד ארדן: מי שניגש למכרז שלכם צריך להתחייב שהוא זה שישדר, ולא שהוא ימכור את זה עכשיו הלאה.

גלעד ארדן: אין לו זכות למכור את זה הלאה.

גלעד ארדן: אתם צריכים להעמיד תנאי-סף במכרז, שמי שזוכה הוא גם זה שמשדר.

עידו מור: אז זה לא יגיע לאף גוף פרטי כי אין אף גוף פרטי שמשדר היום רדיו בפריסה ארצית.

גלעד ארדן: מי שרוצה להתמודד יתאים את עצמו, ייקח עוד 4 ניידות ויתמודד במכרז.

גלעד ארדן: סליחה, איך היום משדרים בכל תחנות הרדיו האזוריות את החדשות של ערוץ 10?

עידו מור: אין אף גוף משדר בפריסה ארצית פרט לרשות השידור.

אבשלום וילן: אדוני, אם היית עכשיו אומרת אחרת היית מונע את התנאי הזה.

אבשלום וילן: אני הצעתי לך ביושר, תגיד על המקום שאתה מרים את הכפפה.

אבשלום וילן: אתה התחכמת ואז קיבלת את ההצעה הבאה.

אבשלום וילן: אדוני, עכשיו נגמרו המשחקים.

אבשלום וילן: ועדת הכלכלה קוראת לרשות השידור, להתאחדות לכדורגל ולמחזיקים בזכויות השידור החל ממחזור המשחקים הבא לחדש את שידור התוכנית "שירים ושערים".

אבשלום וילן: כדי שזה יתבצע אנחנו מבקשים מיושב-ראש רשות השידור, יושב-ראש ההתאחדות לכדורגל ונציגי הזכיינים להיפגש במהלך השבוע הקרוב ולחזור לוועדה עם הסכם מוסדר שיאפשר את השידורים.

אבשלום וילן: הוועדה קוראת לכל הגורמים – ההתאחדות לכדורגל, איגוד הכדורסל, רשות השידור וכל בעלי העניין הציבורי, כלומר רשתות ארציות – להגיע להסכם בדבר השידורים ברדיו ובטלוויזיה בעונה הבאה, ולהציג בפני הוועדה במהלך חודש יולי את הסיכומים המסתמנים.

משה אביבי: למה הכוונה "להגיע להסכם"?

משה אביבי: אני צריך לצאת בהליך מסודר.

משה אביבי: אני מבקש לומר עוד משפט אחד.

משה אביבי: בנושא השידורים של משחקי נבחרת ישראל הגיעו בוועדת החינוך והתרבות לאמנה מחייבת.

אבשלום וילן: בדיוק לזה אני חותר.

אבשלום וילן: בשידורי נבחרת ישראל הגענו לאמנה שמחייבת את הצדדים, שיש לה תוקף של הבנה ציבורית בין כל הגורמים, ולפי זה הכול מתבצע.

אבשלום וילן: היה משחק אחד שלא יכולתם לשדר ואז מר גברי לוי התקשר אליי בטלפון ואמר שהוא לא יכול לעמוד בתנאים כי אף אחד לא מוכן להציע את מחיר המינימום.

אבשלום וילן: אמרתי: בסדר, אבל הכול היה על השולחן בגלוי.

אבשלום וילן: אתה צריך לצאת למכרז חדש, זה נכון, אבל אם יש רצון טוב אז במהלך חודש יולי, גם כשיוצאים למכרז, לא צריך לקבוע מחירים בשמים ולא להציג תנאים מפליגים.

אבשלום וילן: צריך להגיע פחות או יותר להבנות.

אבשלום וילן: ועדת הכלכלה מבקשת לקבל דיווח במהלך חודש יולי איפה עומדים המשאים ומתנים, המכרזים וכדומה לגבי העונה הבאה, בהנחה שאנחנו רוצים לראות שיש רצון טוב.

איתן כבל: ותוך הפקת לקחים מכל מה שקרה עד היום, וקרה לא מעט.

אלי בן-מנחם: צריך לשנות את תנאיי הסף של המכרז.

אבשלום וילן: אתה תודיע לנו: יש הכנה למכרז, במכרז נקבע תנאי-הסף שהציג כאן חבר הכנסת ארדן, שרק גופים ארציים יוכלו לשדר, כל הדברים האלה, שזה יהיה גילוי נאות.

אבשלום וילן: אני לא אומר לך ב-31 ביולי לסגור את המכרז כי העונה מתחילה רק בספטמבר אבל אנחנו נרצה לקבל דיווח ולבדוק שהכול יתנהל באופן תקין מבחינה ציבורית ובלי התחכמויות, זה הכול.

משה אביבי: אני רוצה לומר משהו כדי שלא יישאר רושם לא נכון.

משה אביבי: "שירים ושערים" משודרת מאז שנת 1971.

משה אביבי: זאת השנה הראשונה שדבר כזה קורה.

משה אביבי: כלומר, אין התחכמויות.

אבשלום וילן: סליחה, אתם עשיתם פריסה של 4 משחקים.

משה אביבי: אני אומר שזאת השנה הראשונה שזה קורה.

משה אביבי: לא היו התחכמויות והתוכנית שודרה במשך כל השנים.

משה אביבי: יש רק גוף שידור ארצי אחד, פרט לגלי צה"ל שאף פעם לא ניגשים למכרז לעניין הזה.

משה אביבי: אם רוצים להגיע לאמנה שרק רשות השידור משדרת ושההתאחדות לכדורגל לא תצא למכרז, ושהסכום יהיה גם סכום ציבורי, זאת אומרת שהוא הולך למטרות ציבוריות ולא הולך לשום דבר אחר, אז זה דבר אחר.

משה אביבי: אבל אם אומרים לי: תצא במכרז אבל רק לגוף ארצי, זאת אומרת שאני יוצא למכרז רק לרשות השידור, שתציע לי שקל ותזכה במכרז.

משה אביבי: צריך להתייחס גם לעניין הזה.

איתן כבל: הרי יש התחייבות שערוץ FM 103 ישדר באופן מסונכרן לכל הארץ.

איצ'ה מנחם: הם שידרו משחקים.

איתן כבל: אבל הם לא משדרים, אלה העובדות.

איצ'ה מנחם: מר עידו מור, תגיד ששידרתם את "שירים ושערים".

אבשלום וילן: יכול להיות שנגיע ביולי להבנה שאם אתם מסתדרים על המחיר אז אין בעיה ואז לא צריך לעשות מכרז.

אבשלום וילן: אפשר להגיע לאמנה, בדיוק כפי שעשו במשחקי הנבחרת.

אבשלום וילן: יש פה אינטרס ציבורי ולפעמים זכות הציבור לשמוע עדיפה על תחרות, אז מגיעים להבנות ולאמנות.

אבשלום וילן: זה בדיוק הרעיון.

אבשלום וילן: אם נראה שזה בלתי אפשרי ושהפערים במחירים הם בלתי אפשריים אז ייצא מכרז מסודר.

אבשלום וילן: לכן ביקשתי לקבל דיווח בחודש יולי.

אבשלום וילן: עכשיו אגיד מה התנאי.

אבשלום וילן: אנחנו לא משחקים כאן.

אבשלום וילן: זה דיון שני בוועדת הכלכלה.

אבשלום וילן: בשנה האחרונה ועדת הכלכלה לימדה לקח הרבה מאוד גופים גדולים במשק.

אבשלום וילן: אני לא רוצה להזהיר ואני לא רוצה לאיים אבל מי שראה בטלוויזיה את התמונה של חמשת ראשי הבנקים שישבו כאן כמו ילדים טובים על רקע 3 הצעות החוק בנושא העמלות מבין שקורה דבר בישראל.

אבשלום וילן: אנחנו כנציגי ציבור לא נשלים עם תופעה שבגלל סכסוך כזה או אחר הציבור לא יכול – וזה נמשך כבר שני-שלישים מהעונה – לשמוע את המשחקים כמקובל, לפחות בשלב האחרון של העונה.

אבשלום וילן: מי שחושב: מה הבעיה?

אבשלום וילן: הרי לוועדה הזאת אין שיניים, היא רק קראה לכם הצעת סיכום – אנחנו מתכוונים תוך שבוע לקבל דיווח שאכן הגעתם לסיכום הזה.

אבשלום וילן: אם נגיע למסקנה שהגופים חס וחלילה לא רצו למלא את הסיכום הזה אז להזכירכם, אנחנו "נפגשים בשביעיות" בעוד הרבה מקומות ואני לא מציע לאף אחד מאיתנו לחבר נושא אחד לנושא אחר.

אבשלום וילן: אני בהחלט מזדהה עם מה שאמר חבר הכנסת כחלון על הרצון של הציבור לדעת, על הפריפריה וכל הדברים האלה.

אבשלום וילן: לכן אני קורא לכם להגיע לסיכום הזה בתוך שבוע.

אבשלום וילן: אני מקווה מאוד שלא נצטרך לחזור על תמונות שהיו כאן

אבשלום וילן: עם הצעות חוק ועם אלף ואחד דברים שאנחנו יכולים לעשות.

אבשלום וילן: חבר הכנסת כבל וחברי הכנסת ארדן וכחלון ועוד רבים אחרים רגישים לנושא הזה, ובצדק.

אבשלום וילן: לכן אני לא מציע להעמיד אותנו במבחן.

אבשלום וילן: תודה רבה לכולם.